KOMMISSIONEN FOR DE EUROPÆISKE FÆLLESSKABER 
KOM(94) 424 endelig udg. 
Bruxelles,den 19.10.1994. 
Forslag til 
RÅDETS FORORDNING (EF) 
om indførelse af en endelig antidumpingtold på importen af 
kaliumpermanganat med oprindelse 
i Den Kinesiske Folkerepublik 
(forelagt af Kommissionen) 
BEGRUNDELSE 
1. Ved afgørelse 86/589/EØF af 26. november 1986 godtog Kommissionen bl.a. et tilsagn 
vedrørende importen af kaliumpermanganat med oprindelse i Den Kinesiske Folkerepublik, 
fremsat af den eneste eksportør i Den Kinesiske Folkerepublik. 
2. Efter at eksportøren i Den Kinesiske Folkerepublik havde misligholdt tilsagnet, trak 
Kommissionen ved forordning (EØF) nr. 360/88 af 4. februar 1988 sin godtagelse af tilsagnet 
tilbage og indførte en midlertidig antidumpingtold på importen af kaliumpermanganat med 
oprindelse i Den Kinesiske Folkerepublik. Ved forordning (EØF) nr. 1531/88 af 31. maj 1988 
indførte Rådet en endelig antidumpingtold på importen af kaliumpermanganat med oprindelse 
i Den Kinesiske Folkerepublik. 
3. Efter anmodning om en fornyet undersøgelse af denne foranstaltning i henhold til artikel 15 i 
grundforordningen0}, fremsat af Det Europæiske Råd for Sammenslutninger af Kemiske 
Industrier (Cefic), indledte Kommissionen ved meddelelse af 11. september 1993 en 
antidumpingundersøgelse vedrørende importen af kaliumpermanganat med oprindelse i Den 
Kinesiske Folkerepublik. 
4. Den fornyede undersøgelse viste, at til trods for de gældende foranstaltninger fandt der dumping 
sted af importen af kaliumpermanganat med oprindelse i Den Kinesiske Folkerepublik, og der 
forvoldtes fortsat skade for erhvervsgrenen i Fællesskabet. 
5. I betragtning af resultaterne af undersøgelsen anses det for at være i Fællesskabets interesse at 
træffe foranstaltninger i form af en antidumpingtold. Den foreslåede told er på 1,26 ECU/kg. 
6. Kommissionen underrettede de interesserede parter om de vigtigste kendsgerninger og 
overvejelser, som ligger til grund for forslaget om at indføre en endelig antidumpingtold. 
7. I overensstemmelse med artikel 12, 14 og 15 i grundforordningen og efter konsultation i Det 
Rådgivende Udvalg foreslår Kommissionen nu at indføre en endelig antidumpingtold på 
importen af kaliumpermanganat med oprindelse i Den Kinesiske Folkerepublik. 
(i) Forordning (EØF) nr. 2423/88 af 11. juli 1988. 
2 
Forslag til 
RÅDETS FORORDNING (EF) 
om indførelse af en endelig antidumpingtold på importen af 
kaliumpermanganat med oprindelse 
i Den Kinesiske Folkerepublik 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EØF) nr. 2423/88 af 11. juli 1988 om beskyttelse mod 
dumpingimport eller subsidieret import fra lande, der ikke er medlemmer af Det Europæiske 
Økonomiske Fællesskab(1), senest ændret ved forordning (EF) nr. 522/94(2), særlig artikel 12, 14 og 
15, 
under henvisning til forslag fra Kommissionen fremlagt efter konsultation i det rådgivende udvalg, 
og 
ud fra følgende betragtninger: 
A. PROCEDURE 
(1) Proceduren blev først indledt ved en meddelelse offentliggjort i De Europæiske Fællesskabers 
Tidende(3). I november 1986 godtog Kommissionen ved afgørelse 86/589/EØF(4) bl.a. et 
pristilsagn afgivet af eksportøren i Den Kinesiske Folkerepublik i forbindelse med 
antidumpingproceduren vedrørende importen af kaliumpermanganat. 
(i) 
(2) 
(3) 
(4) EFTnr. L 209 af 2.8.1988, s. 2. 
EFT nr. L 66 af 10.3.1994, s. 10. 
EFTnr. C 63 af 18.3.1986, s. 5. 
EFT nr. L 339 af 2.12.1986, s. 32. 
(2) Efter at eksportøren i Den Kinesiske Folkerepublik misligholdt tilsagnet, trak Kommissionen 
sin godtagelse af tilsagnet tilbage og pålagde igen en midlertidig antidumpingtold ved 
forordning (EØF) nr. 360/88(5) og besluttede(6) at genoptage antidumpingundersøgelsen 
vedrørende importen af kaliumpermanganat med oprindelse i Den Kinesiske Folkerepublik. 
Rådet indførte ved forordning (EØF) nr. 1531/88(7) en endelig antidumpingtold på importen af 
kaliumpermanganat med oprindelse i Den Kinesiske Folkerepublik. Tolden fastsattes til det 
højeste af følgende to beløb: forskellen mellem et beløb på 2,25 ECU og prisen pr. kg, netto, 
frit Fællesskabets grænse, ufortoldet, eller 20% af denne pris pr. kg, netto, frit Fællesskabets 
grænse, ufortoldet. 
(3) Efter offentliggørelsen i december 1992(8) af en meddelelse om det forestående ophør af de 
gældende foranstaltninger modtog Kommissionen en anmodning om en fornyet undersøgelse 
fra Det Europæiske Råd for Sammenslutninger af Kemiske Industrier (Cefic) på vegne af 
producenter, hvis samlede produktion hævdedes at udgøre hele produktionen i Fællesskabet af 
kaliumpermanganat. 
(4) Ved en meddelelse offentliggjort i De Europæiske Fællesskabers Tidende(9) bekendtgjorde 
Kommissionen derefter, at undersøgelsen af de gældende antidumpingforanstaltninger blev 
genoptaget. 
(5) Kommissionen underrettede den eksportør og de importører, som den vidste var berørt af sagen, 
samt repræsentanter for eksportlandet og de producenter i Fællesskabet, der havde indgivet 
klagen, og gav de direkte berørte parter lejlighed til at tilkendegive deres mening skriftligt og 
til at anmode om at blive hørt mundtligt. 
(6) Alle producenter i Fællesskabet, der havde indgivet klage, besvarede spørgeskemaet og 
tilkendegav deres mening skriftligt. 
(7) Hverken den kinesiske regering, eksportøren i Den Kinesiske Folkerepublik, de forbundne 
importører, som Kommissionen vidste fandtes i Fællesskabet, eller nogen ikke-forbunden 
importør besvarede spørgeskemaet. 
(8) Kommissionen indhentede og efterprøvede alle oplysninger, som den anså for nødvendige med 
henblik på at træffe en afgørelse. Den normale værdi måtte fastlægges på grundlag af 
hjemmemarkedspriserne i et tilsvarende land (se betragtning 29). Der blev derefter aflagt 
kontrolbesøg hos: 
(5) 
(6) 
(7) 
(») 
(9) EFTnr. L 35 af 9.2.1988, s. 13. 
EFTnr. C 37 af 9.2.1988, s. 3. 
EFTnr. L 138 af 3.6.1988, s. 1. 
EFTnr. C 319 af 5.12.1992, s. 4. 
EFT nr. C 248 af 11.9.1993, s. 9. 
- klagende producenter i Fællesskabet: 
- (henne A(i (Tyskland) 
- Industrial Quimica del Nalôn (Spanien) 
- referencelandet: 
- Carus Chemical Company, Ottawa, Illinois, USA. 
(9) Dumpingundersøgelsen omfattede perioden fra den 1. juli 1992 til den 30. juni 1993 
(undersøgelsesperioden). 
B. DEN OMHANDLEDE VARE OG SAMME VARE 
(10) Den vare, som klagen vedrører, og for hvilken den genoptagne undersøgelse er indledt, er 
kaliumpermanganat henhørende under KN-kode 2841 60 10 (før 1992 var KN-koden 
ex 2841 60 00). Den er identisk med den vare, der var genstand for den tidligere undersøgelse, 
og som blev pålagt endelig antidumpingtold. 
(11) Kaliumpermanganat er et stærkt oxidationsmiddel og anvendes i behandlingen af drikke- og 
spildevand, i kemisk produktion og forarbejdning, akvakultur, til metalraffinering og rensning 
af metaloverflader, som desinfektionsmiddel på landbrugs- og veterinærområdet, til 
røggasrensning, deodorisering af procesgas, blegning og særlig behandling i tekstilindustrien, 
lugtreduktion, radioaktiv dekontaminering, rensning af gasturbinemotorer, fremstilling af 
printkort og luftrensning i undervandsbåde. 
Varen kan fremstilles i tre kvaliteter, nemlig teknisk, fritflydende og farmaceutisk. Alle 
kvaliteter fremstilles ved samme produktionsproces, udviser samme kemiske egenskaber og er 
udskiftelige ved enhver anvendelse. Materialet henregnes til en bestemt kvalitet i henhold til 
efterspørgselen og efter at have gennemgået de forskellige nødvendige analyser. 
(12) Undersøgelsen viste, at den vare, der fremstilles og sælges af producenterne i Fællesskabet på 
fællesskabsmarkedet, i sine kemiske egenskaber er identisk med den kaliumpermanganat, der 
importeres fra Den Kinesiske Folkerepublik. Den anses derfor for at være samme vare som 
omhandlet i artikel 2, stk. 12, i forordning (EØF) nr. 2423/88 (i det følgende benævnt 
"grundforordningen"). 
C. ERHVERVSGRENEN I FÆLLESSKABET 
(13) Indtil 1990 var der kun en producent i Fællesskabet. Den anden producent (producenten i den 
tidligere Tyske Demokratiske Republik) blev en del af erhvervsgrenen i Fællesskabet ved 
foreningen af Tyskland. 
For den tyske producent indebar foreningen grundlæggende institutionelle ændringer i retning 
mod markedsøkonomi. Fra begyndelsen af den økonomiske, monetære og sociale union den 
I. juli 1990 måtte den tilpasse sig markedsforhold. Den var en del af den tidligere koncern 
"VEB Chemiekombinat Bitterfeld" og udbydes nu til privatisering af det tyske statslige 
holdingselskab "Treuhandanstalt". 
I tidsrummet forud for den formelle forening ( 1. juli 1990-2. oktober 1990) var retsforskrifterne 
på fællesskabsplan for samhandelen med den tidligere Tyske Demokratiske Republik orienteret 
i retning af fri adgang for fællesskabsvarer til Den Tyske Demokratiske Republik og en 
tilsvarende adgang for dette lands varer til Fællesskabet (Rådets forordning (EØF) 
nr. 1794/90°0)). Ved Kommissionens forordning (EØF) nr. 1795/90(11) blev den tidligere Tyske 
Demokratiske Republik anset for at være en del af Fællesskabet. Med den formelle forening 
den 3. oktober 1990 blev den tidligere Tyske Demokratiske Republik en del af Fællesskabet. 
Alle tyske producenter har derfor siden I. juli 1990 været en del af erhvervsgrenen i 
Fællesskabet. De producenter, der har indgivet klagen, fremstiller Fællesskabets samlede 
produktion af kaliumpermanganat. De udgør derfor erhvervsgrenen i Fællesskabet efter artikel 4, 
stk. 5, i grundforordningen. 
D. DEN NUVÆRENDE SITUATION PÅ FÆLLESSKABSMARKEDET 
(14) For at fastslå om de gældende foranstaltningers udløb igen ville føre til skade eller risiko for 
skade, var det først nødvendigt at undersøge den nuværende økonomiske situation for 
erhvervsgrenen i Fællesskabet. 
Produktion 
(15) Den samlede produktion i Fællesskabet af kaliumpermanganat faldt med 74% fra 1989 til 
undersøgelsesperioden. Dette tal er påvirket af den tyske producents tilpasning til markeds­
forholdene, der i vidt omfang fandt sted i løbet af et enkelt år (1990 til 1991). Fælles-
skabserhvervsgrenens produktion faldt imidlertid med 52% fra 1991 til undersøgelsesperioden. 
Produktionskapacitet og udnyttelsesgrad 
( 16) Kapaciteten lå stabilt på 7 500 tons om året. Udnyttelsesgraden faldt fra 75,8% i 1989 til 33,9% 
i undersøgelsesperioden. 
Salg 
(17) Fællesskabserhvervsgrenens salg på fællesskabsmarkedet faldt med næsten 50% fra 1989 til 
undersøgelsesperioden. Dette er mere end nedgangen i forbruget på 36% i perioden. 
(10) 
OU EFT nr. L 166 af 29.6.1990, s. 1. 
EFT nr. L 166 af 29.6.1990, s. 3. 
Lagerbeholdninger 
(18) Lagerbeholdningerne faldt fra 1 132 tons i 1989 til 785 tons i undersøgelsesperioden med et 
højdepunkt i 1991 på 1 349 tons. Dette fald skyldtes salg fra lagerbeholdningerne; desuden 
indstillede erhvervsgrenen i Fællesskabet produktionen i visse perioder i 1992 og i under­
søgelsesperioden. 
Beskæftigelse 
(19) Lagerbeholdningerne blev således nedbragt på bekostning af beskæftigelsen, der faldt med 
37,3% fra 1989 til undersøgelsesperioden. 70% af dette fald kunne tilskrives overgangs­
situationen i den østlige del af Tyskland. Disse tal omfatter dog ikke midlertidige afskedigelser 
og nedsat arbejdstid, der blev indført for at udfylde stilstandsperioder i fabrikkerne. 
Forbruget i Fællesskabet og fællesskabserhvervsgrenens markedsandel 
(20) Det åbenbare forbrug på fællesskabsmarkedet baseret på importen og omfanget af 
fællesskabserhvervsgrenens salg faldt fra 4 459 tons i 1989 til 2 641 tons i undersøgelses­
perioden, hvilket svarer til et fald på 41%. De statistiske oplysninger fra 1989 til 1991 omfatter 
"andre manganater", der udgør 14% af den import, der er registreret under KN-kode 
ex 2841 60 00. Disse justerede importtal for årene 1989 til 1991 giver et ajourført fald i 
forbruget på 36%. 
Faldet i fællesskabserhvervsgrenens salg (se betragtning 17) var højere end markedets svind og 
førte derfor til et tab af markedsandel for erhvervsgrenen på 7,8 procentpoint. 
Prisudvikling 
(21) Nettosalgspriserne steg i gennemsnit med 6,8% fra 1990 til undersøgelsesperioden. Dette tal 
er imidlertid påvirket af den særlige og enestående udvikling i forbindelse med foreningen af 
Tyskland (se betragtning 13). Siden da har den tyske producent måttet tilpasse sig 
markedsøkonomiske forhold og den hævede sine priser med mere end 12% fra et udgangspunkt, 
som var meget lavere end det, der eksisterede på fællesskabsmarkedet, indtil fælles­
skabserhvervsgrenens priser i undersøgelsesperioden lå på samme niveau. I modsætning hertil 
oplevede den anden fællesskabsproducent, der ikke var påvirket af sådanne forhold, et løbende 
prisfald på 13% fra 1990 til undersøgelsesperioden. Det kan derfor konkluderes, at 
markedspriserne i Fællesskabet som helhed har været faldende. 
Rentabilitet 
(22) På grund af den tyske producents særlige situation (se betragtning 13) foreligger der ingen 
gennemsnitlig fortjenst- eller tabsmargen for 1989. Fællesskabsproducenternes gennemsnitlige 
tabsmargen var på 1,8% i 1990. Denne tabsmargen nåede 15,1% i undersøgelsesperioden. EF-
producenterne kunne ikke genvinde rentabiliteten, idet der blev solgt med tab fra 1990 til 
undersøgelsesperioden. 
Investeringer 
(23) I over fem år har erhvervsgrenen i Fællesskabet kun investeret mindre beløb i udskiftninger og 
mindre forbedringer af enkelte dele af fabrikkerne. På grund af stilstandsperioderne (se 
betragtning 18) blev der slidt mindre på produktionsfaciliteterne end ved normale 
produktionsforhold. Mere betydelige beløb, der investeredes af Chemie AG (producenten i det 
østlige Tyskland) i undersøgelsesperioden, var nødvendige for at øge produktiviteten. For at 
forberede privatiseringen blev den tidligere koncern opdelt og omstruktureret, hvilket førte til, 
at tidligere integrerede kemiske processer blev adskilt. Investeringerne skete med henblik på 
at erstatte disse tabte indre forbindelser. Dette førte imidlertid ikke til øget produktivitet eller 
effektivitet. 
Konklusion 
(24) Det konkluderedes derfor, at erhvervsgrenen i Fællesskabet til trods for de gældende 
foranstaltninger fortsat udviser klare tegn på økonomiske vanskeligheder. Erhvervsgrenen i 
Fællesskabet oplevede et betydeligt fald i salget såvel i omfang som i markedsandel. Denne 
udvikling har i forbindelse med fortsatte tabsgivende salg og prisfald kraftigt påvirket 
produktionen og beskæftigelsen. 
E. DE BERØRTE EKSPORTØRERS ADFÆRD 
(25) Det var også nødvendigt at undersøge de berørte eksportørers adfærd. Mangelen på samarbejde 
fra den kinesiske regering, den kinesiske eksportør og alle kendte importører (betragtning 7) 
gjorde imidlertid enhver præcis vurdering vanskelig. 
Mængde og markedsandel for importen fra Den Kinesiske Folkerepublik 
(26) Importen fra Den Kinesiske Folkerepublik steg fra 433 tons i 1989 til 448 tons i undersøgelses­
perioden. Dette er i modsætning til udviklingen i forbruget (betragtning 20), der faldt betydeligt. 
Udtrykt i markedsandel steg importen fra Kina fra 9,7% i 1989 til 16,9% i undersøgelses­
perioden. 
Den reelle markedsandel var imidlertid næsten helt sikkert større. Statistikkerne rapporterede 
om import fra tredjelande, der ikke eller kun i meget begrænset omfang fremstiller samme vare. 
For eksempel er der noteret import fra Nordkorea, hvor der tilsyneladende ikke findes nogen 
produktion. På samme måde må størstedelen af den import, der i statistikken angives at komme 
fra Indien, have en anden oprindelse, da de tre fabrikker, som det vides eksisterer i Indien, har 
en meget lille kapacitet på mindre end 40 tons om året for hver fabrik, hvilket kun er 26% af 
den mængde, der i henhold til Eurostat importeres fra Indien. Desuden beviste en told­
undersøgelse i 1991, af kaliumpermanganat svigagtigt var angivet som havende oprindelse i 
Hongkong eller Taiwan, selvom det blev fastslået, at der ikke fandtes nogen produktion i disse 
lande. Resultaterne af undersøgelsen fremgår ikke af Eurostats statistikker. 
Hvis den import fra Indien, Nordkorea og Taiwan, der mistænkes for at have en anden 
oprindelse, derfor tilskrives Den Kinesiske Folkerepublik, ville markedsandelen i Fællesskabet 
nærme sig 40%. 
Salgspriser 
(27) Det blev undersøgt, om den eksporterende producent underbød fællesskabsproducenternes priser 
i undersøgelsesperioden. På grundlag af oplysninger fra Eurostat lå cif-priserne for den 
kinesiske vare i undersøgelsesperioden 11,5% under fællesskabsproducenternes priser. 
Undersøgelsesresultaterne bekræftede, at Eurostats priser for importen af kaliumpermanganat 
fra Kina til Fællesskabet ikke er i overensstemmelse med de faktiske priser, der opgives for den 
kinesiske vare. Klagerne fremlagde faktisk bevis for, at de reelle priser for den kinesiske vare 
i undersøgelsesperioden var meget lavere end angivet af Eurostat. Til støtte herfor vedlagde de 
klagen pristilbud for den kinesiske vare til en gennemsnitlig cif-pris, der lå betydeligt under 
Eurostats tal. Tilskrivningen af importen af samme vare af formodet kinesisk oprindelse, som 
faktisk er angivet som havende oprindelse i andre tredjelande (se betragtning 26), fører desuden 
allerede til et lavere prisniveau for den kinesiske vare, da de gennemsnitlige priser for importen 
fra Indien ( 1,4 ECU/kg), Thailand ( 1,3 ECU/kg) og Hongkong (1,1 ECU/kg) er betydelig lavere 
end de priser, Eurostat opgiver for importen fra Kina. 
Det blev således konkluderet, at Eurostats tal ikke var et hensigtsmæssigt grundlag for at 
beregne prisunderbuddet i det foreliggende tilfælde, og at det faktiske underbud må have været 
højere, end det fremgik af de statistiske oplysninger. 
Konklusion 
(28) Den kinesiske imports markedsandel steg og prisunderbuddet fortsatte på trods af den gældende 
antidumpingtold. Det ansås derfor for nødvendigt at undersøge, om der fandt dumping sted, som 
bidrog til den forværrede situation for erhvervsgrenen i Fællesskabet, som er beskrevet ovenfor, 
og om udløbet af antidumpingtolden igen ville føre til fornyet dumping og skade. 
F. FORNYET DUMPING 
I. Referenceland 
(29) Den Kinesiske Folkerepublik er et land uden markedsøkonomi. Den normale værdi måtte 
fastsættes på grundlag af oplysninger indhentet i et land med markedsøkonomi i overens­
stemmelse med artikel 2, stk. 5, i grundforordningen. Klagerne foreslog USA til dette formål. 
Kommissionen var af den opfattelse, at den amerikanske vare i enhver henseende er mage til 
kaliumpermanganat fremstillet i Kina. Desuden er USA det største marked på verdensplan. Da 
kaliumpermanganat er en homogen vare, sikrede importen til USA, der udgjorde ca. 25-30% 
af markedet i undersøgelsesperioden og en betydelig kapacitet i eksportlandene, at pris­
niveauerne stod i rimeligt forhold til produktionsomkostningerne. Påtalrige anvendelsesområder 
konkurrerer kaliumpermanganat desuden med andre oxidationsmidler såsom ozon og ren ilt, 
hvilket medvirker til at mindske priserne for kaliumpermanganat. 
Desuden blev USA valgt som analogt land allerede i den oprindelige sag. Endelig er 
produktionen i andre lande ikke driftsklar (Brasilien), endnu ikke påbegyndt (Japan), kun af 
mindre omfang (Indien), nær ved at blive indstillet (Tjekkoslovakiet) eller befinder sig i lande 
uden markedsøkonomi (Den Russiske Føderation og Ukraine). USA var derfor stadig det eneste 
hensigtsmæssige og rimelige valg. 
II. Normal værdi 
(30) Den normale værdi blev fastlagt på grundlag af de priser, hvortil kaliumpermanganat faktisk 
blev solgt i normal handel til forbrug på det amerikanske marked. 
Der blev ikke sondret mellem salg til distributører og salg til endelige forbrugere, da der ikke 
var nogen forskel i priserne. Den normale værdi blev derfor fastlagt på grundlag af de vejede 
gennemsnitlige salg i undersøgelsesperioden. 
III. Eksportpris 
(31) I betragtning af det manglende samarbejde med den kinesiske producent/importør og de 
forbundne importører, der vides at eksistere i Fællesskabet, måtte de tilgængelige oplysninger 
anvendes i overensstemmelse med artikel 7, stk. 7, litra b), i grundforordningen. 
(32) Det blev undersøgt, om tallene fra Eurostat kunne anses for et grundlag, hvorpå eksportpriserne 
kunne fastlægges. 
For så vidt angår den prognose, der var nødvendig for at fastlægge, om der igen var tale om 
dumping, kunne der ikke tages hensyn til Eurostats tal. Disse tal var påvirket af ændringen i 
toldklassifikationerne og tillæggelsen af import til tredjelande med ingen eller en meget lille 
produktion som omhandlet i betragtning 27. Denne kilde kunne derfor ikke benyttes til at 
beregne de priser, der ville blive anvendt for eksporten fra Kina til Fællesskabet, hvis tolden 
fik lov til at udløbe. 
Med henblik på fastlæggelsen af eksportprisen blev der taget hensyn til de prisoplysninger, som 
blev forelagt af klagerne. Pristilbuddene blev anset for pålidelige. Det samme prisleje anvendes 
tilsyneladende for den kinesiske eksport til Marokko. Priserne for eksporten af den kinesiske 
vare til USA er højere, da de højst sandsynligt er påvirket af den antidumpingtold på 128,9%, 
som i 1991 blev pålagt importen af den kinesiske vare til USA. 
10 
(33) Prisoplysningerne bekræftes af yderligere pristilbud og oplysninger om den pris, hvortil kinesisk 
kaliumpermanganat faktisk sælges. Klagerne var blevet anmodet om disse oplysninger og havde 
leveret dem. De viser, at de oprindelig afgivne pristilbud ikke var enestående, men led i en 
konsekvent prispolitik. Eksportøren/producenten i Kina var bekendt med det prisleje, der var 
angivet i klagen, og havde lejlighed til at tilkendegive sin mening herom. 
IV. Sammenligning 
(34) Den normale værdi blev sammenlignet med eksportpriserne ab fabrik for kinesisk kalium­
permanganat. For så vidt angår Den Kinesiske Folkerepublik ansås prisen ab fabrik for prisen 
ved den kinesiske grænse i overensstemmelse med den sædvanlige fremgangsmåde for lande 
uden markedsøkonomi. 
Med henblik på at sikre en retfærdig sammenligning blev den normale værdi justeret i 
overensstemmelse med artikel 2, stk. 9, litra a), i grundforordningen. Der blev foretaget fradrag 
for fragtomkostninger, emballering og sælgerlønninger. Eksportprisen blev ligeledes justeret, 
idet de skønnede omkostninger til søtransport og forsikring blev fratrukket. 
V. Dumpingmargen 
(35) Sammenligningen gav en dumpingmargen på 1,26 ECU/kg. 
G. GENTAGELSE AF SKADE 
(36) I betragtning af ovenstående og for at vurdere den sandsynlige virkning af udløbet af de 
gældende foranstaltninger blev der taget hensyn til følgende: 
(37) Varen fra Den Kinesiske Folkerepublik fandtes at blive solgt i Fællesskabet til priser, der lå 
betydeligt under fællesskabserhvervsgrenens priser, og fik derved en øget markedsandel. 
I. Virkningen af dumpingimporten 
(38) Der blev fundet en klar sammenhæng mellem udviklingen i fællesskabserhvervsgrenens 
markedsandel og den kinesiske imports markedsandel i henhold til de statistiske oplysninger. 
Faktisk mistede førstnævnte 7,8 procentpoint, mens sidstnævnte vandt mindst 7 procentpoint 
mellem 1989 og undersøgelsesperioden til trods for de bestående antidumpingforanstaltninger. 
Det er indlysende, at denne import, der fandtes at være dumpingimport, er vedblevet med at 
skade erhvervsgrenen i Fællesskabet, og det kan derfor forventes, at udløbet af 
foranstaltningerne kun vil føre til yderligere forringelser for en allerede svækket erhvervsgren 
i Fællesskabet. 
11 
(39) Desuden har den kinesiske eksportør og producent nu vanskeligere adgang til det amerikanske 
marked på grund af en højere antidumpingtold, som de amerikanske myndigheder indførte i 
1991 (fra 39,0% til 128,9%). Dette vil uundgåeligt øge presset på fællesskabsmarkedet, hvis 
de nugældende foranstaltninger udløber, da den kinesiske eksportør og producent har kapacitet 
nok (5 000 til 6 000 tons om året) til at dække hele efterspørgselen i Fællesskabet. 
II. Virkningen af andre faktorer 
(40) Det åbenbare forbrug af kaliumpermanganat i Fællesskabet faldt med 36%. Erhvervsgrenen i 
Fællesskabet ville bedre kunne have tilpasset sig dette fald, hvis den ikke løbende var blevet 
påvirket af uhæderlige forretningsmetoder, hvilket burde have været tilfældet, da der var 
antidumpingforanstaltninger i kraft. I stedet mistede erhvervsgrenen i Fællesskabet markeds­
andel, da importen af samme vare med oprindelse i Den Kinesiske Folkerepublik til lave priser 
fortsatte og derved ikke muliggjorde den tilstræbte afhjælpning. 
Importen fra andre tredjelande end Den Kinesiske Folkerepublik faldt målt i mængde fra 
1 664 tons i 1989 til 1 023 tons i undersøgelsesperioden. Denne imports markedsandel forblev 
relativt stabil i den undersøgte periode og steg kun svagt til 38,7%. Importen fra Indien, 
Hongkong og Taiwan, der havde en markedsandel på over 23%, kan imidlertid i høj grad 
sandsynligvis tilskrives Den Kinesiske Folkerepublik (se betragtning 26). Importen fra USA har 
en markedsandel på 15%, men til et prisniveau der ligger betydeligt over det, der gælder for 
importen fra Asien. Med undtagelse af importen fra Kina har importen derfor haft begrænset 
eller slet ingen indflydelse på markedsforholdene for kaliumpermanganat. Under disse 
omstændigheder fandtes det, at kun en meget begrænset del af importen fra andre lande end 
Kina kunne have bidraget til fællesskabserhvervsgrenens vanskelige situation, mens den 
kinesiske import særskilt betragtet klart har været en årsag til denne vanskelige situation. 
III. Konklusion 
(41) I lyset af de nye resultater vedrørende dumping og skade blev det konkluderet, at ophøret af 
de nugældende foranstaltninger ville føre til fornyet og endog forværret skade forvoldt af 
dumping, og at arten af disse foranstaltninger må genovervejes for at tage hensyn til de nye 
resultater vedrørende dumping og skade. 
H. FÆLLESSKABETS INTERESSER 
(42) Formålet med antidumpingforanstaltninger er i almindelighed at fjerne konkurrenceforvridning, 
der hidrører fra dumpingmetoder, og derved genskabe en åben og effektiv konkurrence på 
fællesskabsmarkedet. Ved overvejelsen af Fællesskabets interesser er der blevet taget hensyn 
til Fællesskabets kaliumpermanganatindustris situation og til brugerne af kaliumpermanganat. 
I denne forbindelse mindes der desuden om, at indførelse af beskyttelsesforanstaltninger i den 
foregående undersøgelse ansås for at være i Fællesskabets interesse. 
12 
(43) Erhvervsgrenen i Fællesskabet vil blive nødt til at indstille produktionen af kaliumpermanganat, 
hvis den ikke hurtigt genvinder markedsandele og rentabilitet. Dette vil ikke være muligt med 
det nuværende pristryk, som vil blive øget, hvis foranstaltningerne afskaffes. 
(44) Erhvervsgrenen i Fællesskabet forhindredes i at genvinde sin rentabilitet i den forløbne periode 
med antidumpingforanstaltninger på grund af dumpingen. I 1986 og 1987 førte et brud på 
tilsagnet til indførelse af de endelige toldsatser (forordning (EØF) nr. 1531/88), og frem til 1991 
udhulede omgåelse af antidumpingforanstaltningerne deres ønskede virkning og gav ikke 
producenterne i Fællesskabet det pusterum, de behøvede for at udvikle nye markeder og 
foretage de investeringer, der var nødvendige for at opnå en produktivitetsforbedring. De 
bestræbelser, som erhvervsgrenen i Fællesskabet allerede har udfoldet for at udvikle disse 
markeder, vil blive undermineret, og erhvervsgrenen vil ikke være i stand til at foretage mulige 
fremtidige produktionsforbedringer, som indebærer betydelige investeringer, hvis de nugældende 
foranstaltninger afskaffes, og der ikke tages skridt til at afhjælpe den yderligere skade, der er 
forvoldt af dumping og konstateret i forbindelse med undersøgelsen. 
(45) For så vidt angår brugerne af kaliumpermanganat vil en antidumpingtold have begrænset effekt, 
da meromkostningerne for de varer, hvortil kaliumpermanganat anvendes, vil være meget små. 
Der må huskes på, at erhvervsgrenen i Fællesskabet vil forsvinde, hvis der ikke indføres 
foranstaltninger, hvorimod dens fortsatte tilstedeværelse på markedet vil sikre konkurrence 
mellem fællesskabsproducenterne og importen fra tredjelande, hvilket vil have en gunstig 
virkning på prisniveauet. Forsyningssikkerhed er desuden et vigtigt mål, idet de nye 
anvendelsesområder for varen omfatter rensning af drikke- og spildevand, og kunderne i dette 
tilfælde ikke er store virksomheder, men kommuner. Det er derfor i brugernes og mere specifikt 
offentlighedens interesse, at erhvervsgrenen i Fællesskabet fortsat er en pålidelig leverandør af 
denne vare og ikke tvinges ud af markedet. 
(46) Efter overvejelse af de forskellige involverede interesser er Kommissionen nået til den 
konklusion, at det er i Fællesskabets interesse at bevare de gældende endelige antidumping­
foranstaltninger, der imidlertid bør tilpasses for at fjerne de skadelige virkninger af en øget 
dumping. Disse foranstaltninger bør have form af antidumpingtold. Som allerede tidligere (se 
betragtning 26) bør der tages hensigtsmæssige skridt for at undgå toldunddragelse, og i denne 
forbindelse var Kommissionen af den opfattelse, at et fast beløb i ECU pr. kg er den mest 
hensigtsmæssige form for antidumpingtold. 
I. TOLDSATS 
(47) Ved beregningen af den told, der er nødvendig for at yde erhvervsgrenen i Fællesskabet 
tilstrækkelig beskyttelse mod fortsat skadelig dumping, blev der taget hensyn til, at enhver 
foranstaltning skulle gøre det muligt for erhvervsgrenen i Fællesskabet af dække produktions­
omkostningerne og opnå en rimelig fortjeneste. 
13 
(48) Med henblik herpå blev der fastlagt en mindstepris ved til fællesskabserhvervsgrenens 
produktionsomkostninger at lægge en fortjenstmargen på 5% af produktionsomkostningerne, 
hvilket anses for det mindste afkast på salg ved de nuværende markedsforhold for den 
pågældende erhvervssektor. 
Der blev derefter beregnet en skadesmargen på grundlag af en sammenligning mellem denne 
mindstepris og den gennemsnitlige værdi frit Fællesskabets grænse af den samme importerede 
kinesiske vare. 
(49) Da den fundne skadesmargen var højere end dumpingmargenen, bør antidumpingtolden baseres 
på sidstnævnte i henhold til artikel 13, stk. 3, i grundforordningen -
UDSTEDT FØLGENDE FORORDNING: 
Artikel 1 
1. Der indføres en endelig antidumpingtold på importen af kaliumpermanganat henhørende under 
KN-kode 2841 60 10 med oprindelse i Den Kinesiske Folkerepublik. 
2. Tolden fastsættes til 1,26 ECU/kg. 
3. Medmindre andet er angivet, finder gældende bestemmelser for told anvendelse. 
Artikel 2 
Denne forordning træder i kraft dagen efter offentliggørelsen i De Europæiske Fællesskabers Tidende 
Denne forordning er bindende i alle enkeltheder og gælder umiddelbart i hver medlemsstat. 
Udfærdiget i Bruxelles, den 
På Rådets vegne 
Formand 
14 
ISSN 0254-1459 
KOM(94) 424 endelig udg. 
DOKUMENTER 
DA 11 02 
Katalognummer: CB-CO-94-449-DA-C 
ISBN 92-77-80953-1 
Kontoret for De Europæiske Fællesskabers Officielle Publikationer 
L-2985 Luxembourg 
15